Histamínová intolerancia: Povolené a zakázané potraviny, vrátane konzumácie manga.
Dobrý deň.

Dnes mi zistili histamonovu intoleranciu.

Chcela by som sa spýtať čo môžem jesť a co nie? Môžem jesť aj mango?

Ďakujem
Dobrý deň,
ďakujeme za Vašu otázku.
Základom liečby histamínovej intolerancie je diéta s nízkym obsahom histamínu. Potraviny s vysokým obsahom histamínu a teda tie, ktoré sa neodporúčajú počas histamínovej intolerancie konzumovať, sú všetky dozrievajúce a fermentujúce potraviny (alkohol, ocot, kvasinky a baktérie), konzervované potraviny, polotovary, jedlo uložené dlhú dobu, akýkoľvek typ klobás, údenín, salám, vzduchom sušené hovädzie mäso, tepelne neupravená šunka, údená šunka a podobne. Z rýb obsahuje vysoký obsah histamínu tuniak, makrela, sardinky, ančovičky, sleď a rybie omáčky. Taktiež sa neodporúča konzumácia všetkých typov tvrdých, mäkkých a tavených syrov. Zo zeleniny najmä nakladaná kapusta, špenát, paradajky, paradajková šťava, kečup, baklažán, avokádo.
Tolerancia histamínu je u každého človeka rozdieľna a preto je potrebné individuálne odsledovať reakciu na konzumované potraviny. To platí aj pre konzumáciu manga, ktoré nepatrí vyslovene medzi zakázané potraviny, či potraviny s vysokým obsahom histamínu. Odporúča sa však pri konzumácii začať s malým množstvom čerstvého (nie úplne prezretého) manga a sledovať reakciu.
Pokiaľ sa eliminačná diéta nedarí dodržiavať, odporúča sa konzumovať výživový doplnok
Daosin
, ktorý obsahuje enzým diaminooxidázu. Tenro enzým DAO rozkladá histamín v ľudskom tele. 1 tableta daosinu sa užije približne 15 minút pred požitím jedla s obsahom histamínu. Maximálna denná dávka sú 3 tablety.
Pri histamínovej intolerancií sa ako doplnková liečba odporúčajú probiotiká s obsahom baktérií Lactobacillus rhamnosus, Lactobacillus plantarum, Bifidobacterium animalis ssp. lactis, Bifidobacterium infantis a Bifidobacterium longum. Na našom trhu sú dostupné probiotiká
Probiofix Inum
, ktoré obsahujú kmene Lactobacillus rhamnosus GG, LGG, Bifidobacterium animalis, subsp. lactis a BB-12.  Podporujú normálne trávenie a tým celkovú imunitu, rovnováhu črevnej mikroflóry a stimulujú prirodzenú obranyschopnosť tela. Zvyčajne sa užíva 1 kapsula denne.
Pri histamínovej intolerancií sa odporúča dopĺňať aj vitamíny ako je vitamín C, vitamín B6, Zinok.
Prajem všetko dobré.
S pozdravom
Mgr. Emma Halás Haluščíková